Ministrul Comunicațiilor, Alexandru Petrescu, care a avizat favorabil în luna decembrie a anului trecut prevederile controversatei Ordonanțe 114/2018 care suprataxează mediul de afaceri, inclusiv sectorul telecomunicațiilor, fără consultare publică sau studii de impact, se arată 'revoltat' miercuri pe Facebook de creșterile de prețuri anunțate în ultima perioadă de operatorii de comunicații.

Iată ce scrie Ministrul Petrescu pe Facebook:

Alexandru Petrescu pe Facebook Foto: Hotnews

"Sunt revoltat și nu voi negocia interesele românilor!





În ultimele săptămâni, remarc creșteri de prețuri la tarifele în comunicații, într-o abordare de scumpire anticipativa, in condițiile in care OUG114/2018 cu modificarile si completarile ulterioare in sectorul telecom nu are un impact de cost imediat asupra operatorilor de telefonie mobila. Dialogul cu industria este deschis in parametri de echitate si castig partajat intre cetatean, stat si industrie.







Amendamentele aduse recent la actul normativ mentionat mai sus - suspendarea aplicarii penalităților pana pe 1 septembrie 2019 pentru dezvoltarea infrastructurii de telecomunicații fara autorizații de constructie - reprezinta tocmai o dovada de incredere pe care Guvernul Romaniei o acorda sectorului telecom, în dorinta de a crea premisele unei dezvoltari a industriei in conditii de conformare si simplificare a procesului de obtinere a autorizatiilor de constructie.





În timp ce mingea e la operatorii de telefonie, ministerul așteptand propunerile acestora de simplificare a legislatiei in domeniu precum si discutii privind si alte elemente prevazute in OUG 114/2018, milioane de abonati primesc notificari prin SMS in care sunt instiintati de creșteri de prețuri.



